text: Mange kører på livsfarlige dæk
  25 september 2013 kl. 15.32
  Hver sjette kører på farlige dæk. Det viste Euromasters seneste kontrol af 10.492 biler. Nu vender kontrollen tilbage for at undersøge, om sikkerheden er blevet bedre.
  Bilister på parkeringspladserne ved Bilka i Esbjerg, Kolding, Sønderborg og Vejle vil i begyndelsen af oktober blive tilbudt en kontrol af deres dæk.
  Den seneste kontrol viste, at hvert sjette dæk er så nedslidt, at det var farligt.
  Og tal fra Dækimportør-Foreningen viser, at en ud af syv bilister kører rundt på sommerdæk i januar.
  ? Nedslidte dæk og forkerte dæk til årstiden er i sig selv farligt, og en kombination er naturligvis endnu værre, siger Volker Nitz fra Rådet for Større Dæksikkerhed.
  Dækkontrollen på parkeringspladserne ved de sydjyske Bilkaer er Danmarks største.
  ? Vi vil anstrenge os for at tjekke dækkene på så mange køretøjer som muligt, siger Kim Gadeberg, der er centerleder hos Euromaster i Kolding.
  Lovens mindstekrav til dækmønster er 1,6 mm. 
  Men fagfolk anbefaler en mønsterdybde på 3-4 mm.
  Ved et dækmønster på 1,6 mm har kun 16 pct. af dækket vejkontakt, hvis der 3 mm vand på kørebanen og hastigheden er på 75 km/t.
  På et nyt dæk er der 74 % vejkontakt under de samme forhold.
  